Borgtog vir taxibestuurder wat 3 meisies glo doodry | Netwerk24
Deur Kaveel Singh, News24 13 Maart 2019 10:30
Die Durbanse taxibestuurder wat drie skoolmeisies verlede week na bewering doodgery het, is Woensdag in die Ntuzuma-landdroshof op borgtog van R3 000 vrygelaat.
Ayanda Mtshali (14)
Tina Ngiba (14)
Luyanda Ngubane (13)
Sboniso Zwane (33) staan tereg op drie aanklagte van strafbare manslag en ’n aanklag van roekelose en nalatige bestuur nadat hy na bewering verlede Woensdagoggend vier leerlinge van die Newlands East Secondary School omgery het.
Hy het dié meisies na bewering in Newlands East in KwaZulu-Natal doodgery nadat hy glo 'n rooi verkeerslig verontagsaam het.
Ayanda Mtshali (14), Tina Ngiba (14) en Luyanda Ngubane (13) is op slag dood. ’n Vierde leerling het oorleef en verkeer tans in ’n kritieke toestand.
Die vier meisies was kort ná 07:00 op pad skool toe toe die voorval in Dumisani Makhaye-weg gebeur het. Die taxi het die meisies ’n ent gesleep nadat hulle raakgery is.
Officers block the bodies as pathologists move the bodies of the girls #Newlandscrash (@kaveels) pic.twitter.com/l5sb6RRvsd
Meer oor: Durban | Kwazulu Natal | Sterftes | Ongeluk | Taxi | Dood
Leerlinge dood: Taxi-bestuurder vas
3 leerlinge naby skool vir dowes doodgery